11.01.2023

**Comunicat de presă**

**referitor la Campania Naţională de supraveghere a pieţei produselor industriale din domeniul de competenţă al Inspecţiei Muncii, conform Programului sectorial pentru anul 2022 – Trimestrul IV, coordonat de către Comisia Europeană**

În cursul anului 2022instituţia noastră a derulat Campania Naţională de supraveghere a pieţei produselor industriale din domeniul de competenţă al Inspecţiei Muncii, campania nr. 4 din Programul Cadrul al Inspecţiei Muncii pe anul 2022.

Această campanie derulată și pe parcursul trimestrului al IV-lea din anul 2022 a urmărit ca, printr-o acţiune unitară a Inspecţiei Muncii, să se conştientizeze şi să se verifice producătorii, importatorii şi distribuitorii implicaţi, asupra necesităţii cunoaşterii şi respectării actelor normative prin care s-au transpus directivele europene referitoare la introducerea pe piaţă a produselor, respectiv privind echipamentele electrice de joasă tensiune, echipamentele individuale de protecţie, maşinile nerutiere, echipamentele utilizate în atmosfere potenţial explozive, explozibilii pentru uz civil, motoarele cu ardere internă pentru echipamente mobile, articolele pirotehnice și reducerea emisiilor de zgomot în afara clădirilor.

*Obiectivele campaniei au fost:*

* asigurarea respectării prevederilor legale privind evaluarea conformităţii produselor şi condiţiile de introducere a acestora pe piaţă;
* creşterea gradului de conştientizare al producătorilor, importatorilor şi distribuitorilor de produse acoperite de directivele din domeniul de competenţă al Inspecţiei Muncii, privind necesitatea respectării legislaţiei române în care s-au transpus directivele europene privind libera circulaţie a mărfurilor;
* asigurarea unui sistem eficient şi efectiv de supravegherea pieţei pentru produsele reglementate în temeiul legislaţiei Uniunii Europene de armonizare;

Principalele grupe de produse incluse în programul de control pentru trimestrul IV al anului 2022 au fost: utilaje agricole, mașini de deszăpezit, echipamente individuale de protecție (mănuși, măști, combinezoane) și articole pirotehnice categoria F1, P1.

Activităţile de control privind supravegherea pieţei pentru produsele enumerate anterior au constat în principal în verificarea, prin sondaj, a produselor introduse sau puse la dispoziţie pe piaţă, cât şi în dispunerea măsurilor necesare pentru asigurarea conformităţii, în cazul în care sunt constatate abateri.

*La nivelul județului Galați*, pe parcursul trimestrului IV 2022, inspectorii de muncă au efectuat 18 vizite de inspecţie la producători, importatori şi distribuitori de produse şi au fost verificare un număr de 141 produse.

În cadrul sesiunilor de informare și conştientizare desfășurate la cei 18 agenți economici verificați a fost prezentată și distribuită o broșură cu informaţii în domeniul supravegherii pieței, realizată de inspectorii de muncă din cadrul I.T.M. Galați și s-au purtat discuţii pe marginea informațiilor furnizate

Bogdan - Marius TRANDAFIR

Inspector Şef

Carmen Păunica Corodeanu

Inspector,

Compartiment Comunicare şi Relaţii cu Publicul